არგო (2012 წანაშ ფილმი)

არგო () — ბენ აფლეკიშ 2012 წანაშ ოსკაროსანი ხანტურული ფილმი. დორსხუაფილი რე ცენტრალური ოთხობელე ომართუალეშ ოპერატიული მოხანდეშ, ტონი მენდესიშ წინგის. თინა ესახუნს 1979 წანას ირანს მოხვალამირ რეალურ ფაქტის: ააშ-იშ ოელჩეს ამშვი ალმახანდეშ ირანიშე გიშაჸონაფაშ ფულირი სპეცოპერაციას.

სიუჟეტი

1979 წანაშ 4 გერგობათუთას ირანიშ რევოლუციაშ უკულ აკანურეფქ შტურმით ეჭოფეს ააშ-იშ ოელჩეშ დგჷმილი დო ჯაალო ეჭოფეს 52 ამერიკალი. ოელჩეშ ამშვი ალმახანდე ახერხენს ნტებას. თინეფი კანადაშ ელჩიშ ჸუდეს მიოფორანა დუდს. ააშ-იშ ხეშულობა ხვადუ, ნამდა თინეფიშ მეგორაფა დო რხუალა ხვალე ბორჯიშ საქვარი რე. თინეფიშ ფულირო გიშაჸონაფა დევალებჷ ცენტრალური ოთხობელე ომართუალეშ ოპერატიულ მოხანდეს, ტონი მენდესის. მენდესი უშქურანჯი ევაკუაციაშ მუში გეგმას აკიმუშენსჷ. გეგმაშ თახმო ამშვხოლო ნტებულქ ირანიშ ხეშულობა ოკო დარწუმას, ნამდა თინეფი კინოს მოღალე პიჯეფი რენა დო ირანს ოდუდსგინნაველე ფანტასტიკურ ფილმ „არგოს“ გინიღანა.

როლეფს
ბენ აფლეკი - ტონი მენდესი
ბრაიან კრენსტონი - ჯეკ ო'დონელი
ალან არკინი - ლესტერ სიგელი
ჯონ გუდმენი - ჯონ ჩემბერსი 
ვიქტორ გარბერი - კენ ტეილორი
ტეიტ დონოვანი - რობერტ ანდერსი
კლეა დიუვალი - კორა ლიჟეკი
კრისტოფერ დენჰამი - მარკ ლიჟეკი
სკუტ მაკნეირი - ჯოი სტეტფორდი
კერი ბიშე - კეთი სტეტფორდი
რორი კოკრეინი - ლი შატცი

ჯილდოეფი
ოსკარი
საუჯგუშო ფილმი
საუჯგუშო ადაპტირებული სცენარი: კრის ტერიო
საუჯგუშო მონტაჟი: უილიამ გოლდენბერგი

ორქოშ გლობუსი
საუჯგუშო დრამა
საუჯგუშო რეჟისორი: ბენ აფლეკი

BAFTA
საუჯგუშო ფილმი
საუჯგუშო რეჟისორი: ბენ აფლეკი

სეზარი
საუჯგუშო უცხოური ფილმი

რესურსეფი ინტერნეტის







კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:სპარსულნინამი ფილმეფი
კატეგორია:2012 წანაშ ფილმეფი
კატეგორია:წინგეფს დორსხუაფილი ფილმეფი
კატეგორია:რეალურ მოლინეფშა გერსხუაფილი ფილმეფი